Как да преборим | Вестник "ДУМА"
25 Август 2019неделя01:32 ч.
Как да преборим
За разлика от сухата коса, мазната трябва да се измива по-често. За отстраняване на излишъка от мазнини, вместо вода може да се използва отвара от дъбови кори - 3 супени лъжици наситнени дъбови кори се варят 15 минути в 1 л вода. Отварата се прецежда, след като изстине. Използва се за миене на косата 2 пъти седмично в продължение на няколко седмици.
Препоръчват се следните билки: градински чай, цвят от бял равнец, хмел, конски кестен, теменуга, невен и др. Билките се прилагат най-често под формата на запарка. С нея се прави компрес. По-добре е да се използват няколко билки. Маски могат да се приготвят и от бадеми и ябълки. Използват се извлеци от билки за измиване и освежаване на кожата - магданоз, ружа, горски ягоди, мента. Употребяват се запарки от розмарин, мащерка, синчец. Особено се препоръчват билковите парни бани със смес от градински чай, лайка, розмарин, липов цвят, мента, дъбови кори, листа от върба и бреза и семена от див кестен по равни части. 1 супена лъжица от билковата смес се поставя в съд с вода и след като започне кипенето, се прави парна баня на лицето и врата.